recursal/SuperWikiNEXT-32B huggingface dataset:
**ربا** کو الربا اور الربو دونوں طرح لکھا جاتا ہے
الربو۔ سود۔ بیاج۔ یہ لفظ قرآن مجید میں با کے بعد واؤ اور واؤ کے بعد الف سے مرقوم ہے ماسوائے سورۃ الروم آیۃ (30:39) کے جہاں باء کے بعد الف سے مرقوم ہے۔
امام راغب رحمۃ اللہ علیہ لکھتے ہیں: ’’ راس المال پر جو زیادتی ہو وہ ربا ہے لیکن شرع میں وہ اس زیادتی کے ساتھ مخصوص ہے جو ایک خاص ہی طریقہ پر ہو اور دوسری طرح نہ ہو‘‘۔
تفسیر ماجدی میں ہے: ’’ اہل عرب اس لفظ کو اس زائد رقم کے لیے استعمال کرتے تھے جو قرض خواہ اپنے قرض دار سے مہلت کے معاوضہ میں وصول کرتا تھا۔ اردو میں اس کا ترجمہ سود ہے اور سود کا مفہوم ہر شخص جانتا ہے‘‘۔
رباکا لغوی معنی : 
لغت میں ربا کے معانی زیادتی‘ بڑھوتری اور بلندی ہیں‘ علامہ زبیدی لکھتے ہیں علامہ راغب اصفہانی نے کہا ہے کہ اصل مال پر زیادتی کو ربا کہتے ہیں اور زجاج نے کہا ہے کہ ربا کی دو قسمیں ہیں‘ ایک ربا حرام ہے اور دوسرا حرام نہیں ہے۔ ربا حرام ہر وہ قرض ہے جس میں اصل رقم سے زیادہ وصول کیا جائے یا اصل رقم پر کوئی منفعت لی جائے اور ربا غیر حرام یہ ہے کہ کسی کو ہدیہ دے کر اس سے زیادہ لیا جائے۔
علامہ عینی نے ’’ شرح المہذب‘‘ کے حوالے سے لکھا ہے کہ ربا کو الف‘ واؤ یا تینوں کے ساتھ لکھنا صحیح ہے یعنی ربا‘ ربو اور ربی۔
ربا کا اصطلاحی معنی : 
اصطلاح شریعت میں ربا کی دو قسمیں ہیں : ربا النسیۂ (اس کو رباالقرآن بھی کہتے ہیں کیونکہ اس کو قرآن مجید نے حرام کیا ہے) اور ربا الفضل (اس کو رباالحدیث بھی کہتے ہیں)۔ ربا الفضل یہ ہے کہ ایک جنس کی چیزوں میں دست بدست زیادتی کے عوض بیع ہو‘ مثلا چار کلو گرام گندم کو نقد آٹھ کلو گرام گندم کے عوض فروخت کیا جائے۔

حوالہ جات
---------

1. ↑  انوار البیان فی حل لغات القرآن جلد1 صفحہ244 ،علی محمد، سورہ البقرہ آیت 275،مکتبہ سید احمد شہید لاہور
2. ↑  تاج العروس شرح القاموس ج 10 ص 143‘ مطبوعہ المطبعۃ الخیریہ‘ مصر‘ 1306 ھ
3. ↑  عمدۃ القاری ج 11 ص‘ 199 مطبوعہ ادارۃ الطباعۃ المنیریہ‘ مصر 1348 ھ
4. ↑  تبیان القرآن،غلام رسول سعیدی،سورۃالبقرہ،آیت275 صفحہ976،فرید بکسٹال لاہور
**ابو سعید میرزا بن محمد بن میران شاہ بن تیمور** (1424ء تا 1469ء) تیموری سلطنت کے ایک حکمران تھے جو موجودہ قازقستان، ازبکستان، ایران اور افغانستان پر مشتمل تھی۔ 
ابو سعید امیر تیمور کا پڑ پوتا، میران شاہ کا پوتا اور الغ بیگ کا بھتیجا تھا۔ وہ وادئ فرغانہ کے حاکم عمر شیخ مرزا کا والد اور ہندوستان کی سلطنت مغلیہ کے بانی ظہیر الدین بابر کا دادا تھا۔ 
ابتدا میں ابو سعید نے فوجی لشکر تشکیل دیا لیکن سمرقند و بخارا میں قدم جمانے میں ناکام ہوا اور بالآخر یاسی میں اپنا اڈا قائم کیا۔ 1450ء تک ترکستان کا بیشتر علاقہ فتح کر لیا۔ 1451ء میں اس نے ابو الخیر خان کی زیر قیادت ازبک کی مدد سے سمرقند پر بھی قبضہ کر لیا اس طرح تیموری سلطنت کا تمام مشرقی حصہ اس کے زیر نگیں آ گیا۔ اس نے 1458ء میں فتح ہرات کے ساتھ ثابت کر دیا کہ وہ وسط ایشیا میں سب سے طاقتور تیموری شہزادہ ہے۔ 1459ء میں اس نے تین تیموری شہزادوں کی افواج کو ایک جنگ میں شکست دی اور 1461ء تک مشرقی ایران اور افغانستان کا بیشتر حصہ حاصل کر لیا۔ 
1469ء میں آذربائیجان کے پہاڑوں میں آق قویونلو ترکمانوں کے خلاف ایک مہم کے دوران میں وہ گرفتار ہو گیا اور اوزون حسن کے ہاتھوں مار دیا گیا۔ 
ابو سعید صوفیوں سے خاص عقیدت رکھتا تھا اور نقشبندی سلسلے کے شیخ خواجہ عبید اللہ احرار سے بہت قریبی تعلق رکھتا تھا۔

حوالہ جات
---------
**خاندان کا مشترکہ نقطہ نظر** (انگریزی: Family nexus) ایک ایسا مشترکہ نقطہ نظر ہے جسے خاندان کے بیش تر ارکان اتفاق رکھتے ہیں۔ یہ خاندان کے واقعات اور دنیا کے تعلقات سے متعلق ہوتا ہے۔ اس اصطلاح کو آر ڈی لائنگ نے وضع کیا جن کا ایقان تھا کہ مشترکہ نقطہ نظر "اس وقت تک قائم رہتا ہے جب تک کہ ہر شخص اسے تار تار نہ کر دے ... اس گروہ کی اندرونی ہیئت نہیں بدلتی ہے۔

یہ تصور "خاندان کے نفسیاتی آلات" کے جیسا ہے ... لاشعوری میں قائم نفسیاتی اساس، خاندان کے گروہ کے ارکان کے لیے مشترک، جس میں وابستگی کے تجربے کا پہلو ایک دوسرے کو کھینچتا ہے۔ "

علاج
----

جدید نفسیاتی علاج میں کئی اقسام موجود ہیں، جو مختلف مکاتب فکر سے تعلق رکھتے ہیں۔ نفسیاتی تجزیہ بچپن کے تجربوں اور اس سے پس ماندہ جذبات پر زور دیتا ہے حالانکہ فرائڈ نے اپنی بعد کی کتاب *Civilization and its Discontents* میں سماج کے کردار کا تذکرہ کیا۔ خاندان کے ذریعے علاج میں یہ کوشش کی جاتی ہے کہ خاندانوں کو یکجا کیا جائے تا کہ وہ اپنے معاملات طے کریں۔ مگر یہ مسئلے کی نوعیت کے اعتبار سے خاندان کے مشترکہ نقطہ نظر کے شکار افراد کو بہت کم یا کچھ بھی امداد فراہم نہیں کرے گا۔ کیونکہ اسے ہر اس بات کے افشا یا اشارے کی سزا مل سکتی ہے اور وہ (ایک معاون جالکاری کے فقدان کی صورت میں) خاموش دھمکیوں کے آگے جھک سکتا ہے، بجائے اس کے کہ خطرے سے مستثنٰی ہو اور سابقہ صورت حال سے کچھ مختلف رہے۔

مزید دیکھیے
-----------

*

حوالہ جات
---------

1. ↑  R. D. Laing, *The Politics of Experience* (Penguin 1984) p. 73
2. ↑  "F. Diot/J. Villier, "Psychoanalytic Family Therapy". 17 اپریل 2020 میں اصل سے آرکائیو شدہ. اخذ شدہ بتاریخ 12 دسمبر 2018.  الوسيط `|url-status=` تم تجاهله (معاونت)
تفصیلی مضمون کے لیے **خریداری** ملاحظہ کریں۔
**دکان گردی** اس عمل کو کہا جاتا ہے جس میں ایک صارف بازار کی دکانوں مLaexحض دیکھتا، پرکھتا اور آگے بڑھتا چلا جاتا ہے اور حقیقتاً خریداری کا کوئی ارادہ نہیں رکھتا۔ بسا اوقات بعض افراد کے لیے یہ عمل وقت گزاری کا ایک دلچسپ مشغلہ بھی بن جاتا ہے جس کی مدد سے وہ دکانوں کی اشیا کے نام، طرز، امتیازات، کمپنی اور قیمت وغیرہ کے متعلق معلومات اکٹھا کرنے پر اکتفا کرتے ہیں۔

گوکہ عموماً یہ عمل اینٹ گارے سے بنی دکانوں میں انجام دیا جاتا ہے لیکن موجودہ دور میں بہت سارے افراد انٹرنیٹ پر موجود اسٹور پر آن لائن یہ کام کرتے ہیں۔ دکان گردی کرنے والے شخص کو **دکان گرد** کہا جاتا ہے۔

مزید دیکھیے
-----------

* خریداری

حوالہ جات
---------

1. ↑  پیر نابالغ از خواجہ محمد شفیع دہلوی، صفحہ: 7، سنہ اشاعت: 1954، ناشر: مکتبہ سلطانی دہلی
2. ↑  Bloch، P.؛ Richins، M. (1983). "Shopping without purchase: An investigation of consumer browsing behaviour". In Bagozzi، R؛ Tybout، A. *Advances in consumer*. **11**. Provo, UT: Association for consumer research. صفحات 389–393.
جنوب سے راس ہارن کا ایک منظر

*راس ہورن* (انگریزی: Cape Horn، ولندیزی: Kaap Hoorn، ہسپانوی: Cabo de Hornos) جنوبی چلی کے مجمع الجزائر ٹیرا ڈیل فیوگو کا آخری سرا ہے جو نیدر لینڈز کے شہر ہورن سے موسوم ہے۔
یہ براعظم جنوبی امریکا کا سب سے جنوبی علاقہ ہے اور یہ دنیا کے مشہور ترین راسوں میں سب سے جنوبی میں واقع ہے۔ اس راس کے گرد سمندر کی لہریں بہت خطرناک ہیں اور سرد و تند و تیز ہواؤں، تیز لہروں اور سمندر میں تیرتے برفانی تودوں کے باعث یہ علاقہ بحری جہازوں کا قبرستان سمجھا جاتا ہے۔ تاہم یہ ایک اہم تجارتی گذرگاہ رہی ہے جس کی اہمیت 1914ء میں پاناما نہر کے قیام سے بہت کم ہو گئی۔ لیکن اب بھی اس راس کے گرد چکر کاٹنا کشتی رانی کے کھیل میں سب سے خطرناک مہم سمجھی جاتی ہے۔ اور کشتی رانی میں وہی حیثیت حاصل ہے جو کوہ پیمائی میں ماؤنٹ ایورسٹ کو حاصل ہے۔
راس ہورن جنوبی امریکا سے منسلک سب سے جنوبی علاقہ ہے جو ہرمائٹ جزائر کے جزیرہ ہورنوس (ہسپانوی: Isla Hornos) پر واقع ہے اور ٹیرا ڈیل فیوگو کے مجمع الجزائر کا آخری کونا ہے۔ یہ آبنائے ڈریک کا شمالی حصہ ہے جو جنوبی امریکا اور انٹارکٹیکا کے براعظموں کو جدا کرتی ہے۔
راس پر چلی کی بحریہ کی ایک چھاؤنی بھی قائم ہے جس میں رہائشی و دفتری عمارات کے علاوہ گرجا اور روشن مینار بھی شامل ہیں۔
اس علاقے کا موسم سرد ہے۔ راس ہورن یا ملحقہ جزائر پر کوئی موسمیاتی مرکز قائم نہیں تاہم 1882-1883ء میں کیے گئے ایک تجزیے کے مطابق سالانہ 1357 ملی میٹر (53.42 انچ) بارش ہوتی ہے جبکہ سال کا اوسط درجہ حرارت 5.2 ڈگری سینٹی گریڈ (41.4 ڈگری فارن ہائٹ) رہتا ہے۔ ہوا کی رفتار اوسطاً 30 کلو میٹر فی گھنٹہ (19 میل فی گھنٹہ) ہے۔ 100 کلومیٹر فی گھنٹہ (62 میل فی گھنٹہ) کی رفتار سے آنے والے طوفان معمول کا حصہ ہیں۔ .
راس کا سب سے قریبی قصبہ پورٹو ٹورو ہے جو پورٹو ولیمز سے چند میل جنوب میں واقع ہے۔ یہ دنیا کا سب سے جنوب میں واقع رہائشی علاقہ ہے۔
ہورن اصل میں جنوری 1616ء میں علاقے کی بحری مہم میں شریک ایک بحری جہاز تھا جو پیٹاگونیا کے قریب تباہ ہو گیا اور جب اس مہم میں شریک دوسرا جہاز اینڈریچ راس ہورن کے مقام پر پہنچا تو اس نے اس راس کو "ہورن" سے موسوم کر دیا۔
پاناما نہر کی تعمیر کے باعث بحری سفر کے لیے خطرناک یہ علاقہ ویران ہو گیا اور تجارتی سامان سے لدا آخری بحری جہاز یہاں سے 1949ء میں گذرا جس کا نام پامیر تھا۔ یہ بحری جہاز آسٹریلیا سے فن لینڈ جا رہا تھا۔

حوالہ جات
---------

1. ↑  *Rob Duncan's Quest for Cape Horn* آرکائیو شدہ (Date missing) بذریعہ robduncan.net (Error: unknown archive URL), by Rob Duncan. Retrieved 5 فروری, 2006.
2. ↑  *The Modern Cape Horner* آرکائیو شدہ (Date missing) بذریعہ victory-cruises.com (Error: unknown archive URL), from Victory Expeditions. Retrieved 5 فروری, 2006.
3. ↑  *Cape Horn to Starboard* آرکائیو شدہ (Date missing) بذریعہ landlpardey.com (Error: unknown archive URL), from Lin and Larry Pardey. Retrieved 5 فروری, 2006.
4. ↑  *Opiliones from the Cape Horn Archipelago* آرکائیو شدہ (Date missing) بذریعہ americanarachnology.org (Error: unknown archive URL), James C. Cokendolpher and Dolly Lanfranco L.; from Texas Tech University, 1985. Retrieved 5 فروری, 2006.

|  |  |
| --- | --- |
|  | ویکی ذخائر پر **راس ہورن** سے متعلق سمعی و بصری مواد ملاحظہ کریں۔ |
اسیک کول کے جنوبی ساحلوں کا منظر، پس منظر میں تیان شان کے پہاڑی سلسلے کی برفانی چوٹیاں نمایاں ہیں
**اسیک کول** (کرغز: Ысык көл، روسی: Иссык-Куль، چینی:熱海) مشرقی کرغزستان میں شمالی کوہ تیان شان میں واقع ایک جھیل ہے۔ حالانکہ یہ برف سے ڈھکے پہاڑوں کے درمیان واقع ہے لیکن اس کے باوجود یہ کبھی بھی نہیں جمتی۔ اس لیے اس کا نام کرغز زبان میں 'اسیک کول' ہے جس کا مطلب "گرم جھیل" ہے۔ یہ جھیل رامسر کنونشن کے تحت حیاتیاتی تنوع کے حساب سے عالمی سطح پر ایک اہم مقام شمار کی جاتی ہے۔

اس جھیل کی لمبائی 182 کلومیٹر اور چوڑائی 60 کلومیٹر تک ہے۔ جھیل 6236 مربع کلومیٹر کے رقبے پر پھیلی ہوئی ہے۔ اس طرح یہ جھیل ٹیٹیکاکا/تیتی کاکا کے بعد دنیا کی دوسری سب سے بڑی پہاڑی جھیل ہے۔ یہ 1606 میٹر کی بلندی پر واقع ہے اور اس کی زیادہ سے زیادہ گہرائی 668 میٹر اور اوسط گہرائی 270 میٹر ہے۔ قریبی پہاڑوں کے کئی چشمے، بشمول گرم چشمے اور پگھلی ہوئی برف سے اسے پانی ملتا ہے۔ جنوبی ساحلوں پر تیان شان کے خوبصورت پہاڑی سلسلے کی اونچی نیچی چوٹیاں اس جھیل کو انتہائی حسین منظر عطا کرتی ہیں۔ جھیل کا پانی تھوڑا سا نمکین ہے۔ اس کے پانی میں سالانہ 5 سینٹی میٹر کے حساب سے کمی واقع ہو رہی ہے۔

سوویت دور میں یہ ایک مشہور سیاحتی مقام تھی اور اس کے شمالی ساحلوں پر کئی اقامت گاہیں واقع تھیں۔ سوویت اتحاد کے خاتمے کے بعد یہاں کی اقامت گاہوں کی صنعت پر کڑا وقت آیا تاہم اب سیاحوں کی دوبارہ آمد کے باعث یہ علاقہ ایک مرتبہ پھر سیاحت کا مرکز بنتا جا رہا ہے۔

قرہ قول (Karakol)/قراقول کا شہر اسیک کول اوبلاست (یعنی صوبہ) کا انتظامی دار الحکومت ہے۔ یہ جھیل کے مشرقی کنارے پر واقع ہے اور اس جھیل اور ملحقہ علاقوں میں سیاحت کے خواہش مند افراد کے لیے ایک مرکز کی حیثیت رکھتا ہے۔ یہاں کی لکڑی کی بنی ہوئی شاندار مسجد مقامی اویغور نسل کے افراد نے بغیر کیلوں کی تیار کی تھی۔

متعلقہ مضامین
-------------

* جھیل ٹیٹیکاکا

|  |  |
| --- | --- |
|  | ویکی ذخائر پر **اسیک کول** سے متعلق سمعی و بصری مواد ملاحظہ کریں۔ |
**راحت القلوب​**ملفوظات بابا فرید الدین مسعود گنج شکر پر مشتمل کتاب ہے جس کو حضرت سلطان المشائخ خواجہ نظام الدین اولیا محبوب الہی قدس سرہ نے فارسی زبان میں جمع کیا ہے۔  

اس کتاب کے پیش لفظ میں خواجہ عابد نظامی، ایڈیٹر ماہنامہ ضیائے حرم لاہور لکھتے ہیں۔  

"راحت القلوب" شیخ الشیوخ العالم بابا فرید الدین مسعود گنج شکرکے ملفوظاتِ طیبات پر مبنی مشہور کتاب ہے، جسے ان کے محبوب مرید اور خلیفہ سلطان المشائخ خواجہ سید نظام الدین اولیا محبوب الہی زری زر بخش نے 656ھ میں مرتب فرمایا تھا۔ عجیب بات ہے کہ صوفیا کے حلقے میں اس کتاب کی جتنی شہرت ہے، یہ اسی قدر نایاب بھی ہے۔امام المشائخ خواجہ حسن نظامی دہلوی کے ارشاد پر 1911ء میں ان کے محبوب مرید اور خلیفہ سید محمد ارتضی المعروف ملا واحدی ایڈیٹر ماہنامہ نظام المشائخ دہلی نے "بزم فرید" کے نام سے اردو میں اس کتاب کا ترجمہ کرکے شائع کیا تھا خوش قسمتی سے گذشتہ سال "راحت القلوب" کا فارسی نسخہ دستیاب ہو گیا۔ اس نسخہ کے ملتے ہی میں نے "بزم فرید" کی تکمیل کا کام شروع کر دیا، جو کئی ماہ کی محنت شاقہ کے بعد اس قابل ہوا ہے کہ آپ کی خدمت میں پیش کیا جائے۔‘‘

حوالہ جات
---------

1. ↑  راحت القلوب ،نظام الدین اولیاء،ضیاء القرآن پبلیکیشنز لاہور صفحہ 5
یہاں ہم ایسی دالہ کا بیان کریں گے، جس فنکشن کا میدان عمل مختلط میدان {\displaystyle \mathbb {C} ^{n}\times \mathbb {C} ^{n}} پر مربع میٹرکس ہو اور حیطہ بھی {\displaystyle \mathbb {C} ^{n}\times \mathbb {C} ^{n}} پر مربع میٹرکس ہو۔

ایک مختلط متغیر {\displaystyle \ z} کی تحلیلی (analytic) فنکشن {\displaystyle \ f(z)}، {\displaystyle \ z} کے گرد ٹیلر سلسلہ (Taylor series) کے ذریعہ لکھی جا سکتی ہے:

{\displaystyle f(z)=\sum \_{k=0}^{\infty }a\_{k}z^{k}\,,\,\,z\in \mathbb {C} }
اوپر کی سیریز کی تقل کرتے ہوئے ایک مربع میٹرکس *A* کے لیے یہی فنکشن یوں لکھا جا سکتا ہے

{\displaystyle f(A)=\sum \_{k=0}^{\infty }a\_{k}A^{k}\,,\,\,A\in \mathbb {C} ^{n}\times \mathbb {C} ^{n}}
اب ہم اس میٹرکس فنکشن کو میٹرکس کی ویژہ قیمت کی مدد سے نکالنے کا ایک آسان طریقہ بتاتے ہیں۔

جیسا کہ یہاں بیان ہوا کہ اگر ایک {\displaystyle n\times n} مربع میٹرکس *A* کی تمام ویژہ قیمتیں (اصل یا مختلط عدد) {\displaystyle \ \lambda \_{0},\lambda \_{1},\cdots ,\lambda \_{n-1}} منفرد ہوں، تو ایسی "ویژہ سمتیہ" پر مشتمل میٹرکس {\displaystyle \ U} نکالی جا سکتی ہے، جس کی مدد سے میٹرکس {\displaystyle \ A} کو ویژہ وتر میٹرکس کے ساتھ رشتہ اس مساوات سے بیان کیا جا سکتا ہے:

{\displaystyle A=U\left[{\begin{matrix}\lambda \_{0}&0&\cdots &0\\0&\lambda \_{1}&\cdots &0\\\vdots &&\ddots &\vdots \\0&0&\cdots &\lambda \_{n-1}\end{matrix}}\right]U^{-1}}
اب

{\displaystyle f(A)=U\left[{\begin{matrix}f(\lambda \_{0})&0&\cdots &0\\0&f(\lambda \_{1})&\cdots &0\\\vdots &&\ddots &\vdots \\0&0&\cdots &f(\lambda \_{n-1})\end{matrix}}\right]U^{-1}}
اوپر دیے طریقہ سے میٹرکس کی پڑھائی میں ویژہ قیمت کی اہمیت کا اندازہ ہوتا ہے۔ اس سے ظاہر ہوتا ہے کہ مربع میٹرکس {\displaystyle \ f(A)} کے ویزہ سمتیہ وہی ہیں جو مربع میٹرکس {\displaystyle \ A} کے ویزہ سمتیہ ہیں۔ اور اگر میٹرکس {\displaystyle \ A} کی ویژہ قیمت {\displaystyle \ \lambda } ہے تو میٹرکس {\displaystyle \ f(A)} کی ویژہ قیمت {\displaystyle \ f(\lambda )} ہے۔

### مثال

* میٹرکس اَسّی دالہ

{\displaystyle A=\left[{\begin{matrix}3&4\\4&3\end{matrix}}\right]=\left[{\begin{matrix}1&1\\1&-1\end{matrix}}\right]\left[{\begin{matrix}7&0\\0&-1\end{matrix}}\right]\left[{\begin{matrix}1&1\\1&-1\end{matrix}}\right]^{-1}}

{\displaystyle \exp(A)=\left[{\begin{matrix}1&1\\1&-1\end{matrix}}\right]\left[{\begin{matrix}\exp(7)&0\\0&\exp(-1)\end{matrix}}\right]\left[{\begin{matrix}1&1\\1&-1\end{matrix}}\right]^{-1}=\left[{\begin{matrix}548.50&548.13\\548.13&548.50\end{matrix}}\right]}

* میٹرکس اُلٹ

{\displaystyle A^{-1}=\left[{\begin{matrix}1&1\\1&-1\end{matrix}}\right]\left[{\begin{matrix}1/7&0\\0&1/-1\end{matrix}}\right]\left[{\begin{matrix}1&1\\1&-1\end{matrix}}\right]^{-1}=\left[{\begin{matrix}-0.429&0.571\\0.571&-0.429\end{matrix}}\right]}

مزید دیکھیے
-----------

* "کیلے ہمیلٹن" مسئلہ اثباتی
* سائیلیب help expm, cosm, sinm, spec

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**خَمْر**: خمر انگور کی شراب یعنی انگور کا کچا پانی جس میں جوش آجائے اور شدت پیدا ہو جائے،کبھی ہرشراب کومجازاً خمر کہہ دیتے ہیں۔

اصطلاحی معنی
------------

خمر شراب۔ نشہ۔ کیونکہ وہ عقل کو ڈہانپ لیتی ہے بعض لوگوں کے نزدیک ہر نشہ آور چیز پر خمر کا لفظ بولا جاتا ہے اور بعض کے نزدیک صرف اسی چیز کو خمر کہا جاتا ہے۔ جو انگور یا کھجور سے بنائی گئی ہو۔ کیونکہ ایک روایت میں ہے الْخَمْرُ مِنْ هَاتَيْنِ الشَّجَرَتَيْنِ: النَّخْلَةِ وَالْعِنَبَةِکہ خمر (شراب )حرام صرف وہی ہے جو ان دو درختوں یعنی انگور یا کھجور سے بنائی گئی ہو۔

خمر کے عرفی معنی
----------------

خمر کے اصل معنی کسی چیز کو چھپانے کے ہیں اسی طرح خمار اصل میں ہر اس چیز کو کہاجاتا ہے جس سے کوئی چیز چھپائی جائے مگر عرف میں خمار کا لفظ صرف عورت کی اوڑھنی پر بولا جاتا ہے جس کے ساتھ وہ اپنے سر کو چھپاتی ہے۔ اس کی جمع خمر آتی ہے۔ چنانچہ فرمایا :۔
وَلْيَضْرِبْنَ بِخُمُرِهِنَّ عَلى جُيُوبِهِنَّ  اور اپنے سینوں پر اوڑھنیاں اوڑھے رہا کریں۔ کہاجاتا ہے ۔

حوالہ جات
---------

1. ↑  بہارشریعت،ج3،حصہ 17،ص671
2. ↑   صحیح مسلم
3. ↑  سورہ النورآیت31
**دی پاس** نامی قصبہ کینیڈا کے صوبے مینی ٹوبا میں واقع ہے۔ یہ شہر صوبائی دار الخلافہ ونی پگ سے 630 کلومیٹر شمال مغرب میں ساسکیچوان کی سرحد کے پاس واقع ہے۔ شمال کی راہداری کے عرف سے جانا جانے والا یہ قصبہ شمالی مینی ٹوبا میں کئی صنعتیں سمائے ہوئے ہے اور 15,000 افراد کی آبادی کے لیے سہولیات مہیا کرتا ہے۔ علاقے کی معیشت کے اہم ستونوں میں زراعت، جنگلات، تجارتی پیمانے پر ماہی گیری، سیاحت، نقل و حمل اور خدمات شامل ہیں۔ کاغذ اور لکڑی تیار کرنے والا کارخانہ اہم آجر ہے۔ دی پاس میں یونیورسٹی کالج آف دی نارتھ کا ایک کمیپس موجود ہے۔

تاریخ
-----

کری لوگ یہاں کے اصل آباد کار تھے۔ یہ لوگ پریری علاقوں سے کوئی 9,000 سال قبل یہاں آئے۔ پہلی بار یورپین افراد کی آمد ہنری کیلسے سے شروع ہوئی جو ہڈسن بے کمپنی کا ملازم تھا۔ 1690ء سے 1692ء کے دوران میں اس نے یہاں کا سفر کیا تھا۔

حکومت اور سیاست
---------------

دی پاس میں ایک میئر اور چھ کونسلر ہوتے ہیں جو عام انتخابات میں چنے جاتے ہیں۔

حوالہ جات
---------

1. 1 2  "2006 Community Profiles". *Canada 2006 Census*. Statistics Canada. 2006. 25 دسمبر 2018 میں اصل سے آرکائیو شدہ. اخذ شدہ بتاریخ 14 فروری 2010.  الوسيط `|url-status=` تم تجاهله (معاونت)

|  |  |
| --- | --- |
|  | ویکی ذخائر پر **دی پاس، مینی ٹوبا** سے متعلق سمعی و بصری مواد ملاحظہ کریں۔ |
اگر کسی شخص کے جسم کا کوئی عضو (Part) اس طرح بے کار ہوجائے کہ اس کی جگہ پر کسی دوسرے انسان کا عضو (Part) اس بیمار شخص کے جسم میں نہ لگایا جائے تو طبی اعتبار سے ڈاکٹروں کو یہ یقین ہے کہ مریض کی موت واقع ہوجائے گی۔ غرض کہ اُس بیمار شخص کی زندگی بچانے کے لیے دوسرے انسان کے عضو (Part) لگانے کے علاوہ کوئی دوسرا راستہ نہیں ہے۔ مثلاً کسی شخص کے دونوں گردے فیل (خراب) ہو گئے ہیں اور اب طبی اعتبار سے اس کی زندگی بچانے کا صرف ایک ہی راستہ ہے کہ دوسرے شخص کا ایک گردہ نکال کر اس بیمار شخص کے لگا دیا جائے، تو اس عمل کو **اعضا کا عطیہ** قرار دیا جاتا ہے۔ انسانی جسم کے کئی اعضا، جیسے کہ آنکھیں بطور عطیہ دی جاتی ہیں۔ جو طلبہ طب کی تعلیم بڑھتے ہیں، اکثر ان پر لزوم ہوتا ہے کہ وہ زندہ انسانوں پر عمل جراحی انجام دینے سے پہلے کسی غیر جاندار جسم پر مشق کریں۔ ایسی صورتوں سے نمٹنے کے لیے دنیا کے کئی جگہوں پر یا تو لوگوں کی وصیت کے تحت عطیہ کیے گئے فانی جسم یا پھر لا وارث لوگوں کے جسموں کو کام میں لایا جاتا ہے۔ اعضا کا عطیہ کبھی بغرض خیر کی انجام دہی مفت ہوتا ہے تو کبھی اس میں خرید فروخت ہوتی ہے، جس میں لاکھوں روپیے کی لین دین ہوتی ہے۔ اسے انسانی اعضا کی فروخت کا نام دیا گیا ہے۔ مفت عطیہ دینے پر بھی یہ اعضا کسی ادارے کی تفویض میں در کار نگرانی کے حالات میں رکھے جاتے ہیں اور اس وجہ سے ضرورت مند لوگوں سے اس کے لیے پیسہ وصول کیا جاتا ہے۔

دنیا میں اعضا کی ضرورت کے مسائل
-------------------------------

سوئٹزرلینڈ کی نیشنل آرگن ڈونیشن فاؤنڈیشن سوئس ٹرانسپلانٹ کا کہنا ہے کہ انسانی اعضا کے عطیے میں کمی کی ایک بڑی وجہ یہ ہے کہ مرنے والوں کے آدھے سے زیادہ رشتہ داروں کو یہ علم ہی نہیں ہوتا کہ ان کے پیاروں کی خواہشات کیا تھیں، اگر چیکہ وہ رضا کارانہ طور بعد از مرگ اپنے اعضا کا عطیہ کرنے کے خواہش مند تھے۔ 2018ء میں 158 افراد نے مرنے کے بعد اپنے اعضا کا عطیہ کیا تھا، لیکن 1400 سے زائد افراد انسانی اعضا کی پیوند کاری کا انتظار کر رہے تھے۔ ان 158 افراد کو پیوند کاری سے پہلے اپنی زندگی کے بہترین وقت میں برسوں کی بیماری اور بے روزگاری کا سامنا رہا ہے۔ سوئس ٹرانسپلانٹ کے فرانزسکا بیئلر نے بی بی سی کو بتایا ’خاندان والوں کی کم علمی کی وجہ سے اہلخانہ کے ساتھ بات چیت میں، انسانی اعضا عطیے کرنے کی 60 فیصد درخواستیں رد ہو جاتیں ہیں۔‘

ایسے ہی حالات کئی دیگر یورپی ممالک کے ہیں۔ تاہم کئی ترقی پزیر ممالک میں اعضا کے عطیے کی تہذیب یا تو مفقود ہے یا پھر روایت کا سماج میں زیادہ چلن نہیں ہے۔

مزید دیکھیے
-----------

* خون کا عطیہ

حوالہ جات
---------

1. ↑  "انسان کے اعضاء کا عطیہ اور خرید وفروخت". 18 اکتوبر 2020 میں اصل سے آرکائیو شدہ. اخذ شدہ بتاریخ 16 اکتوبر 2020.  الوسيط `|url-status=` تم تجاهله (معاونت)
2. ↑  سوئزرلینڈ میں انسانی اعضا عطیہ کرنے کی شرح کیوں کم ہے؟
اعضاء کا تقطع (جراحی) سے مغالطہ نہ کھائیں۔
**اعضاء کا تقطع** (انگریزی: Dismemberment) ان سب اعمال پر محیط ہے جو کسی جاندار کے جسم کے اعضا کو ایک سرے کاٹنے، ٹکڑے ٹکڑے کرنے، کھینچ کر نکالنے یکایک مروڑ دینے یا جُدا کر دینے کو کہا جاتا ہے۔ یہ انسانوں میں ایک طرح کی سزائے موت تھی، خصوصًا شاہ کشی کے معاملے میں، مگر یہ کسی صدمہ انگیز حادثے کے نتیجے میں بھی انجام پا سکتا ہے یا پھر اس کا تعلق قتل، خود کشی یا آدم خوری سے بھی ہو سکتا ہے۔ جراحی میں ہاتھوں یا پاؤں کے تقطع کے بر عکس اس قسم سے اعضاء کا تقطع اکثر سبھی مخلوقوں کے لیے جان لیوا ہو سکتا ماسوٰی چند چھوٹے مخلوقات کے جیسے کہ کیچوے ہیں، جن میں ایک ہی کیچوا دو حصوں میں کیے جانے کے بعد وہ مختلف الوجود مخلوقات کی شکل لے سکتا ہے۔ جرمیات میں جارحانہ اور دفاعی اعضاء کے تقطع میں فرق کیا گیا اور ارادی مجرمانہ اعضاء کے تقطع کو لا قانونیت کا نام دیا گیا ہے۔

مذہبی پس منظر
-------------

* حالانکہ حقیقی دنیا میں اعضاء کے تقطع کے کئی واقعات پیش آ چکے ہیں، تاہم اس کا ثبوت کئی مذہبی روایات میں بھی ہے۔ چنانچہ ہندو عقیدے کے مطابق وشنو نے ستی دیوی کے جسم کے 51 ٹکڑے کیے تھے۔

حوالہ جات
---------

1. ↑  News in Hindi - | Patrika Hindi News
**الیگزینڈر** "**جونیئر** "**میک برائن** (پیدائش: 16 ستمبر 1963ء) ایک آئرش سابق کرکٹر ہے۔  ایک دائیں ہاتھ کے بلے باز اور بائیں ہاتھ کے سپن بولر ،  اس نے 1985ء اور 1994ء کے درمیان آئرلینڈ کرکٹ ٹیم کے لیے 35 بار کھیلا،  سکاٹ لینڈ کے خلاف چار فرسٹ کلاس میچز  اور پانچ لسٹ اے میچز شامل ہیں۔  ان کے جڑواں بھائی جیمز اور بیٹا اینڈی بھی آئرلینڈ کے لیے کرکٹ کھیل چکے ہیں۔

### کرکٹ کیریئر

جونیئر میک برائن نے آئرلینڈ کے لیے جون 1985ء میں پہلی مرتبہ سکاٹ لینڈ  کے خلاف فرسٹ کلاس میچ کھیلا۔  نیٹ ویسٹ ٹرافی میں سسیکس  کے خلاف ان کا دوسرا میچ ان کا لسٹ اے ڈیبیو تھا۔  اس نے اس سال آئرلینڈ کے لیے مزید چار بار کھیلا، جس میں آسٹریلیا کے خلاف ایک میچ اور لارڈز میں MCC کے خلاف ایک میچ شامل ہے۔  زمبابوے کا دورہ 1986ء میں میک برائن کے لیے پہلا پورٹ آف کال تھا، ہوم سیزن کا آغاز انڈیا اور یارکشائر کے خلاف دو دو میچوں سے ہوا تھا۔ اس نے اس سال کے آخر میں ویلز ، لیسٹر شائر ، ایم سی سی اور اسکاٹ لینڈ کے خلاف بھی کھیلا۔ اس نے اگلے سال کئی میچ کھیلے جن میں پاکستان ، سکاٹ لینڈ اور ویلز کے خلاف بین الاقوامی میچ بھی شامل تھے۔  اپنے پہلے 3 سالوں میں ٹیم کا باقاعدہ رکن رہنے کے بعد آئرلینڈ کے لیے اس کی نمائشیں 1988ء میں شروع ہونے سے زیادہ چھٹپٹ ہوگئیں جب اس نے ویلز کے خلاف صرف ایک بار کھیلا۔ اس نے 1989ء میں نارتھمپٹن شائر کے خلاف دو بار کھیلا، آئرش کی جانب سے تین سال کے وقفے سے پہلے، جون 1992ء میں مڈلسیکس کے خلاف میچ کے لیے واپس آیا۔  اس نے اس سال سکاٹ لینڈ کے خلاف اپنا آخری فرسٹ کلاس میچ بھی کھیلا،  اس کے ساتھ ڈرہم کے خلاف ایک میچ بھی۔ آئرلینڈ کے لیے ان کا آخری میچ بینسن اینڈ ہیجز کپ میں لیسٹر شائر  کے خلاف تھا۔  آئرلینڈ کے لیے تمام میچوں میں میک برائن نے جولائی 1987ء میں سکاٹ لینڈ کے خلاف 102 کے ٹاپ سکور کے ساتھ 22.55 کی اوسط سے 654 رنز بنائے، آئرلینڈ کے لیے ان کی واحد سنچری تھی ۔ اس نے جنوری 1986ء میں میٹابیلینڈ کے خلاف 4/38 کی بہترین اننگز کے ساتھ 40.52 کی اوسط سے 44 وکٹیں حاصل کیں

حوالہ جات
---------

1. ↑  "All time Ireland team (4)". *Cricket Europe*. 05 اگست 2022 میں اصل سے آرکائیو شدہ. اخذ شدہ بتاریخ 26 مارچ 2020.  الوسيط `|url-status=` تم تجاهله (معاونت)
2. 1 2  Cricket Archive profile
3. 1 2 3 4 5 6 7 8  "CricketEurope Stats Zone profile". 21 نومبر 2008 میں اصل سے آرکائیو شدہ. اخذ شدہ بتاریخ 05 اگست 2022.  الوسيط `|url-status=` تم تجاهله (معاونت)
4. 1 2 3  First-class matches played by Junior McBrine at CricketArchive
5. 1 2 3  List A matches played by Junior McBrine at Cricket Archive
**روہیلا کی لڑائی** ، جسے **ہرگوبند پور کی جنگ** بھی کہا جاتا ہے، مغل سلطنت کی طرف سے سکھوں کے بڑھتے ہوئے اثر و رسوخ کے خلاف 1621 کی مہم تھی۔  مغل سلطنت کے تاریخی ظلم و ستم اور سکھوں کے پانچویں گرو گرو ارجن ( گرو ہرگوبند کے والد بھی) کی شہادت کی وجہ سے جہانگیر کے حکم پر۔

گرو ارجن دیو کی شہادت کے بعد، گرو ہرگوبند نے سکھوں کو ایک مناسب ملیشیا میں مکمل طور پر عسکری شکل دی جو زیادہ تر جنگ کے ایک بے قاعدہ کیولری طرز پر مبنی تھی۔  اس کے نتیجے میں خطے میں سیاسی اور فوجی طاقت میں اضافہ ہوا جس کے نتیجے میں مقامی جاگیرداروں ( جاگیرداروں ) جیسے بھگوان داس گیریڑ جو چندو شاہ کے رشتہ دار تھے (چندو جس کا گرو ارجن کی شہادت میں کلیدی کردار تھا) کے قبضے کا خدشہ پیدا ہوا۔ لڑائی کی فوری وجہ شہر ہرگوبند پور کی تشکیل تھی جسے اس زمانے میں روہیلا بھی کہا جاتا تھا اور سکھوں کے ذریعہ بھگوان داس گیریڑ کا سر قلم کرنا تھا کیونکہ بھگوان داس نے گرو ہرگوبند کے بارے میں نازیبا الفاظ کہے تھے اور اس کے باوجود کہ گرو نے سکھوں کو ان کی باتوں کو نظر انداز کرنے کا کہا تھا۔ سکھ چندو کی اولاد بھگوان داس گیریر کی توہین آمیز فطرت کو برداشت نہیں کر سکتے تھے۔ اس طرح سکھوں پر رتن چند اور کرم چند جیسے مقامی جاگیرداروں کے ایک گروپ نے حملہ کیا جو جالندھر کے مغل گورنر عبدل خان کی کمان میں چندو شاہ کے بیٹے تھے۔ سکھوں پر حملہ اس وقت ہوا جب گرو ارجن کی شہادت کے بعد ہرگوبند پور شہر کی تعمیر نو کر رہے تھے جسے مغلوں نے برباد کر دیا تھا۔ حملہ آور افواج کو فوری طور پر پسپا کر دیا گیا اور مغل فوج کے بچ جانے والے حصے جنگ کے میدان سے بھاگ گئے جس کے نتیجے میں سکھوں کی فیصلہ کن فتح ہوئی۔  سکھوں کے مسلسل بڑھتے ہوئے اثر و رسوخ کے خلاف بعد کی مہم میں 4,000  -15,000 مغل فوجیوں کو ابتدائی جھڑپ میں زبردست شکست کے بعد گرو ہرگوبند کے خلاف مقامی گورنر عبدالخان کی حمایت کے لیے شمالی پنجاب بھیجا گیا۔ اگرچہ سکھ جنرل بھائی جٹو امرتسر کے شمال مشرق میں روہیلا کے مقام پر شدید لڑائی میں مارا گیا تھا، لیکن رتن چند، کرم چند، عبدل خان بالآخر شکست کھا گئے اور مارے گئے، عبدل کے بیٹوں نبی بخش اور کریم بخش کے ساتھ، سکھ کاز میں بہت اضافہ ہوا۔

حوالہ جات
---------

1. ↑  Gurbilas Patashahi 6 Chapter 14
2. ↑  Gurbilas Patashahi 6 Chapter 14
3. 1 2 3 4 5  Jaques، Tony. (2007). *Dictionary of Battles and Sieges*. Greenwood Publishing Group. صفحہ 860. ISBN 978-0-313-33536-5. اخذ شدہ بتاریخ 31 جولا‎ئی 2010.
4. ↑  Gurbilas Patashahi 6 Chapter 14
5. ↑  Gurbilas Patashahi 6 Chapter 14
6. 1 2  Hari Ram Gupta. *History of the Sikhs:The Sikhs Gurus (1469-1708)*. Munshilal Manohorlal 1994. صفحہ 164.
7. ↑  Singh، Fauja (1975). *Guru Tegh Bahadur: Martyr and teacher*. Publication Bureau Punjabi university, PATIALA. صفحہ 10.
|  |  |  |  |
| --- | --- | --- | --- |
|  n |  شہر |  آبادی (1998ء) | {\displaystyle {\frac {9000000}{n}}} |
|  1  | کراچی | 9,339,023 | 9,000,000 |
| 2  | لاہور | 5,143,495 | 4,500,000 |
| 3  | فیصل آباد | 2,008,861 | 3,000,000 |
| 4  | راولپنڈی | 1,409,768 | 2,250,000 |
| 5 | ملتان  | 1,197,384 | 1,800,000 |
| 6  | حیدرآباد | 1,166,894 | 1,500,000 |
| 7  | گوجرانوالہ |  1,132,509 | 1,285,700 |
| 8  | پشاور | 982,816 | 1,125,000 |
| 9 | کوئٹہ | 565,137 | 1,000,000 |

اگر کسی ملک کے شہروں کی آبادی کے رتبہ کے لحاظ سے فہرست کو دیکھا جائے تو دیکھنے میں آیا ہے کہ کسی شہر کی آبادی اس کے رتبہ کے (تقریباً) بالعکس متناسب ہو گی۔ یعنی رتبہ وار شہروں کی آبادی {\displaystyle 1,{\frac {1}{2}},{\frac {1}{3}},{\frac {1}{4}},\cdots } کے متناسب ہو گی۔ اس مشاہدے کو ذِف قانون کہا جاتا ہے۔
جدول میں پاکستان کے شہروں کو آبادی کے لحاظ سے دکھایا گیا ہے، پہلے ستون میں رتبہ، تیسرے ستون میں اصل آبادی اور چوتھے ستون میں ذِف قانون کی پیش گوئی کے مطابق آبادی دکھائی گئی ہے۔ اگرچہ ذف قانون اصل آبادی صحیح نہیں بتاتا مگر اس کی پیش گوئی اصل کے اکثر قریب ہوتی ہے۔ یہ مشاہدہ 1930 میں جرمن زبان کے استاد جارج کنگزلے زف نے کیا اور اسی کے نام سے یہ قانون منسوب ہے۔ یہ مشاہدہ زندگی کے کئی شعبوں میں دیکھا گیا ہے۔ مثلاً اگر کمپنیوں کے رتبہ کی فہرست بنائی جائے تو ان کے کاروبار کی زری قدر اس قانون کی پیش گوئی کے قریب ہو گی۔

ذف قانون کی پیش گوئی کو بہتر بنانے کے لیے اس کی جامع صورت یہ بنتی ہے کہ بجائے {\displaystyle {\frac {1}{n}}} کے متناسب ہونے کے، ہم کہیں کہ {\displaystyle {\frac {1}{{(n+{\hbox{constant}})}^{\alpha }}}} کے متناسب ہے، جہاں constant زیر نظر معطیات کے لیے چنا ہوا دائم ہے اور {\displaystyle \alpha } بھی چُنا ہوا حقیقی عدد ہے۔

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات 



|  |
| --- |
| Zipf's law |

|  |  |
| --- | --- |
|  | ویکی ذخائر پر **ذف کا قانون** سے متعلق سمعی و بصری مواد ملاحظہ کریں۔ |
زمین کے گرد، قمری مدار پر شمالاً جنوباً قاطع نقاط عقدتین کہلاتے ہیں۔ جہاں جنوبی نقطہ ذنب کے نام سے معروف ہے، سنسکرت میں اسے ’’کیتو‘‘ کہتے ہیں۔ گو کہ یہ کوکب نہیں اس کے باوجود ہندی علم نجوم اسے اہم کوکب کی حیثیت حاصل ہے۔ قدیم ہندوستانی اساطیر میں راس و ذنب کو سماوی اژدھے سے تشبیہ دی گئی ہے۔ ذنب اس اژدھے کا دھڑ ہے، لہذا آنکھوں سے محروم ہے اور کسی کوکب پر ناظر نہیں ہو سکتا۔ ذنب کو خواہشات سے مبرا، عارف اور گیانی مانا گیا ہے۔

ذنب یا کیتو نحس کوکب ہے، مگر عطارد کی مانند ممتزج ہے۔ جس برج میں جس کوکب کے ہمراہ ہوں اس کا اثر قبول کرلیتا ہے۔ ذنب اگر باقوت ہو تو مولود کو پاکیزہ باطن، فیاض اور حساس طبع عطا کرتا ہے۔ مابعدالطبیعیات اور تصوف میں دلچسپی دیتا ہے۔ اگر یہ زائچہ میں کمزور ہو یا ساقط گھروں میں نحس کواکب کے ہمنشین ہو تو اپنے دور میں مولود کو تجرد پسند، نشئی، گمنام، خود کش حملے پر مائل اور تارک الدنیا بناتا ہے۔

مراتب اور تعلقات
----------------

* حاکم : برج عقرب
* شرف: برج قوس
* ترفع : برج حوت
* ہبوط: برج جوزا
* دوست کواکب : زہرہ، عطارد، زحل
* دشمن کواکب : شمس، قمر

منسوبات
-------

* جنس : مخنث
* یوم : منگل
* سمت : جنوب مغرب
* رنگ : دھواں دار سیاہ
* پتھر : لاجورد
* دھات : زنگ آلود لوہا، مقناطیس
* ذائقہ : بدبودار کسیلا
* اعضا : نچلا نصف جسم
* رشتہ : برادری اور عقیدے سے باہر کے افراد
* پیشے : ماہر نفسیات، شراب اور منشیات کا کاروبار، خفیہ اداروں کے منصوبہ ساز، برآمدات

== بیرونی روابط==\* بیرونی روابط برائے ہندی نجوم
***دما دم مست قلندر*** ایک روحانی گیت جو سندھ کے انتہائی قابل احترام صوفی بزرگ لعل شہباز قلندر سیہونی کے اعزاز میں لکھا گیا ہے۔ گیت کی اصل شاعری سب سے پہلے تیرہویں صدی عیسوی کے صوفی شاعر امیر خسرو نے لکھی، بعد میں اس میں بلھے شاہ نے مزید ترمیم کی۔ اس گیت کی جدید دُھن مشہور نغمہ ساز استاد عاشق حسین نے پیش کی، اور بعد میں بہت سے پاکستانی موسیقاروں جیسے کہ نور جہاں، نصرت فتح علی خان، عابدہ پروین، صابری برادران، ریشماں، کومل رضوی اور جنون وغیرہ نے اسے گایا۔ اس گیت کو بہت سے بھارتی موسیقاروں جیسے کہ ہنس راج ہنس، وڈالی برادرز اور میکا سنگھ نے بھی گایا ہے۔

حوالہ جات
---------

1. ↑  Umar، سہیل یوسف (17 اپریل 2014). "Dama Dam Mast Qalandar: The man behind the melody". 25 دسمبر 2018 میں اصل سے آرکائیو شدہ. اخذ شدہ بتاریخ 24 مارچ 2018.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)

| * د
* ب
* ت
لعل شہباز قلندر |
| --- |
| پس منظر | 
* مزار
* پنج پیر
* دَما دَم مَست قَلَندَر
* جھولے لال (تصوف)
* جھولے لال (ہندومت)

 |  |
| دیگر موضوعات | 
* مروند
* سیہون شریف

 |
**اسلامی جمہوریہ کی خواتین کی انجمن** ( فارسی: جمعیت زنان جمهوری اسلامی‎) ایک ایرانی اصلاح پسند سیاسی جماعت ہے۔ یہ اسلامی جمہوریہ ایران کی پہلی سرکاری طور پر رجسٹرڈ پارٹی تھی۔

اس کا بیان کردہ ہدف "حقیقی اسلامی ثقافت کو متعارف کرانا"، "مظلوموں کے حقوق" کی حمایت کرنا اور "بڑی طاقتوں کی سامراجی ثقافت، نسل پرستی اور صیہونیت کا مقابلہ کرنا" کے ساتھ ساتھ خواتین کی "سائنسی، فکری اور ثقافتی صلاحیتوں" کو بڑھانا، خواتین کے حقوق، "خواتین کی شرکت میں اضافہ"۔ اسے "مجلس کے امیدواروں کی سرپرستی اور بین الاقوامی کانفرنسوں میں شرکت کے ذریعے" اسلامی جمہوریہ کو "فروغ دینے" کے طور پر بیان کیا گیا ہے۔ اس انجمن کو اسلامی جمہوریہ کی خواتین کی انجمن اور اسلامی جمہوریہ ایران کی خواتین کی سوسائٹی کے نام سے بھی جانا جاتا ہے۔

اس انجمن کی سیکرٹری جنرل زہرہ مصطفوی رہ چکی ہیں جو اسلامی جمہوریہ ایران کے بانی آیت اللہ خمینی کی بیٹی ہیں۔ ندا، معاشرے کا سرکاری سہ ماہی ادارہ ہے۔

تاریخ
-----

پارٹی کا قیام 1987 میں عمل میں آیا۔ دسمبر 1987 میں اس نے "برے حجاب "کا مقابلہ کرنے کے لیے ایک کمیٹی قائم کی (یعنی خواتین کے بالوں اور سروں کو ناکافی طور پر ڈھانپنا)، 'عفت کے موہرے ' کی ریلی نکالی اور ذیلی کمیٹیاں تشکیل دیں۔" مغربی ثقافتی دخول" اور "مغربی ثقافتی بے راہ روی کا مقابلہ کرنے کے طریقے" پر تحقیق کریں۔

پارٹی نے 1997 اور 2001 کے صدارتی انتخابات میں محمد خاتمی کی حمایت کی۔ اکبر ہاشمی رفسنجانی کو 2005 کے انتخابات میں پارٹی نے منتخب کیا۔ میر حسین موسوی کو 2009 کے انتخابات میں پارٹی کی حمایت حاصل رہی۔ پارٹی کا بنیادی مقصد ایران میں خواتین کے حقوق کو بہتر بنانا تھا اور اس مقصد کے لیے گروپ کی جانب سے مختلف بین الاقوامی کانفرنسوں کا انعقاد کیا گیا۔

زہرا مصطفوی کے علاوہ قابل ذکر ارکان میں مہدی کروبی کی اہلیہ فاطمہ کروبی شامل ہیں۔ مارزی حدیدچی (دباغ)، "پاسداران انقلاب کی کور میں کمانڈر بننے والی واحد خاتون" اور زہرہ رہنوارد، الزہرہ یونیورسٹی کی سابق صدر (اور میر حسین موسوی کی اہلیہ)۔

ایرانی ڈیٹا پورٹل اپنے اصل "بنیادی مقصد" کو "وراثت، خاندان، ملازمت اور طلاق کے سلسلے میں خواتین کے حقوق کو بہتر بنانے اور عوامی میدان میں خواتین کی موجودگی اور سرگرمی کا دفاع" کے طور پر بیان کرتا ہے۔

حوالہ جات
---------

1. ↑  "The Association of the Women of the Islamic Republic". *Princeton University*. اخذ شدہ بتاریخ 07 دسمبر 2013.
2. ↑  Official website آرکائیو شدہ 2011-06-13 بذریعہ وے بیک مشین Accessed August 27, 2009
3. ↑  Women in Iran: Gender politics in the Islamic republic By Hammed Shahidian Accessed August 23, 2009
4. ↑  Women and politics in the Third World By Haleh Afshar Accessed August 23, 2009
دو اعداد *a* اور *b* کا **ذواضعاف اقل** ایسے عدد *m* کو کہا جاتا ہے، جبکہ *m* ایسا عدد ہو جو *a* اور *b* کے مثبت ضربیات میں سب سے چھوٹا ہو۔ انگریزی میں اسے least common multiple (lcm) کہتے ہیں۔
  

مثال: چلو *a=4*, *b=6*، پھر   

  

4 کے مثبت ضربیات: 4, 8, 12, 16, 20, .....   

6 کے مثبت ضربیات: 6, 12, 18, 24, 30, .....   

  

اس لیے {\displaystyle \ lcm(4,6)=12} ۔

ذواضعاف اقل نکالنے کا آسان طریقہ، اگر دونوں اعداد کے ضربی تجزی معلوم ہوں، یہ ہے کہ دونوں اعداد کے ضربی اجزا کو ضرب دے دی جائے یہ خیال رکھتے ہوئے کہ مشترک ضربی اجزا کے ہر جوڑے کو ایک دفعہ استعمال کیا جائے۔ مثلاً

{\displaystyle {\begin{matrix}20&=&2\times 2\times 5\\12&=&2\times 2\times 3\\lcm(20,12)&=&2\times 2\times 3\times 5=60\end{matrix}}}

### مسلئہ اثباتی

دو مثبت صحیح اعداد کا ضربی جوڑ ان اعداد کے عاد اعظم اور دواضعاف اقل کے ضربی جوڑ کے برابر ہوتا ہے:
  

{\displaystyle {\begin{matrix}\ a\times b=\gcd(a,b)\times lcm(a,b)\,\,,\\a>0,\,b>0\end{matrix}}}

اس مسئلہ سے ظاہر ہے کہ عاد اعظم نکالنے کا الخوارزم، ذواضعاف اقل نکالنے کے لیے بھی استعمال ہو سکتا ہے۔

مزید دیکھیے
-----------

* عاد اعظم

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
کواليفيکيشن بيج برائے ايرانی رينجر کورس
 **تکاور** يا **تکاوران** (انگريزی=ايرانی سپيشل فورسز) کی اصطلاح ايرانی مسلح افواج کے مخصوص آپريشنوں ميں تربيت يافتہ افراد کيلئے استعمال ہوتی ہے
يہ اصطلاح ان روايتی فوجی اور بحری يونٹوں کے فوجيوں کيلئے بھی استعمال ہوتی ہے جنھوں نے کاميابی سے کمانڈو، رينجر يا بطور بحری ميرين "سپيشل بوٹ سروس" کا کورس کيا ہو يا کمانڈو يونٹوں کے ليے چنے گئے ہوں

تکاور يونٹيں
------------

### پاسدارانِ انقلاب

سپاہ کی بحری شاخ کی تکاور يونٹ پيغمبرِ اعظم 9 مشقوں کے دوران
سپاہ پاسدارانِ انقلاب کی فوج ميں 5 ميں سے ايک خاص قدس فورس بيرونِ خانہ آپريشنوں کی ماہر ہے۔ سپاہ پاسداران کی زمينی فوج ميں سابيرين بٹالين مشہور خاص يونٹ ہے جبکے بحری شاخ کی اپنی خاص ميرين يونٹ ہے۔

### زمینی فوج

دورانِ مشق يرغمالیوں کی رہائی کيلئے تربيت يافتہ 65ويں چھاتہ بردار برگيڈ (نوہيد) کی ہاسٹيج ريسکيو يونٹ
ولايت 94 مشقوں کے دوران ايرانی بحریہ کا گليلی لباس ميں ملبوس نشانے باز (سنائپر)
ايرانی زمینی فوج کے لشکرک تکاور ٹرينگ سينٹر ميں تربيت يافتہ افراد

* پرانداک ميں موجود 23واں تکاور ڈويژن
* شاہرور ميں موجود 58واں تکاور ڈويژن
* پاسويح ميں موجود 25واں تکاور ڈويژن
* کيرمان شاہ ميں موجود 35واں تکاور ڈويژن
* شوشتر ميں موجود 45واں تکاور ڈويژن
* شيراز ميں موجود 55واں چھاتہ بردار برگيڈ
* تہران ميں موجود 65واں چھاتہ بردار برگيڈ

### ايرانی بحریہ

ايرانی بحریہ کے مانجی تکاور ٹرينگ سينٹر ميں تربيت يافتہ افراد

* بندر عباس ميں موجود پہلا ميرين برگيڈ
* بوشہر ميں موجود دوسرا ميرين برگيڈ
* کنارک ميں موجود تيسرا ميرين برگيڈ

### پوليس

ايرانی قانون نافذ کرنيوالے اداروں ميں خاص فورس ييگان ويجہ کے نام سے جانی جاتی ہيں
**رشجا مدغال** (پیدائش:8 اپریل 1972ء دہلی، بھارت)ایک سابقہ بھارتی ٹیسٹ اور ایک روزہ بین الاقوامی کرکٹ کھلاڑی ہیں جو بھارت قومی خواتین کرکٹ ٹیم کے لیے بین الاقوامی کرکٹ کھیلتی رہیں۔۔ انھوں نے 2 ٹیسٹ اور 6 ایک روزہ کھیلے۔

### شماریات

رشجا مدغال نے 1995ء کے میں ٹیسٹ کرکٹ کھیلی، انھوں نے کل 2 ٹیسٹ کھیلے، پہلا میچ (کیپ نمبر 43) 7 فروری 1995ء کو نیوزی لینڈ کے خلاف اور آخری ٹیسٹ میچ 15 جولائی 1999ء کو انگلینڈ کے خلاف کھیلا۔ جب کہ 1995ء میں ایک روزہ کرکٹ کھیلی، اس دوران میں انھوں نے کل 6 میچ کھیلے، ان کا پہلا ایک روزہ میچ (کیپ نمبر 46) 12 فروری 1995ء کو نیوزی لینڈ سے کھیلا اور آخری میچ 15 دسمبر 1995ء کو انگلینڈ کے خلاف کھیلا۔ رشجا مدغال نے کل 2 ٹیسٹ اور 6 ایک روزہ بین الاقوامی کرکٹ میچ کھیلے، ٹیسٹ میں 30 رن اور ایک روزہ میں 15 رنز بنائے، ٹیسٹ بلے بازی اوسط 10.00 تھی اور ٹیسٹ کا بہترین اسکور 24 ناٹ آؤٹ تھا، ایک روزہ کرکٹ کا بہترین اسکور 15 رہا۔ ایک روزہ رن اوسط 3.75 تھی، ٹیسٹ میں گیند بازی میں 12 گیندیں کرائیں اور 3 کیچ بھی کیے۔

مزید دیکھیے
-----------

* بھارت قومی خواتین کرکٹ ٹیم
* بھارت خواتین ٹیسٹ کرکٹ کھلاڑیوں کی فہرست


|  |  |
| --- | --- |
| باب آئیکن | باب کرکٹ  |

حوالہ جات
---------

1. ↑  "Rishijae Mudgal". کرکٹ آرکیو. اخذ شدہ بتاریخ 19 ستمبر 2009.
2. 1 2  "Rishijae Mudgal". کرک انفو. اخذ شدہ بتاریخ 19 ستمبر 2009.

بیرونی روابط
------------

* ای ایس پی این کرک انفو پروفائل
**اقوام متحدہ کا بچوں کے حقوق پر کنونشن** کے 42 نکات ہیں جو تمام بچوں کے حقوق کے بارے میں بتاتے ہیں۔ یہ 1989ء میں تیار ہوا اور ناروے میں اس پر 1991 میں اس پر دستخط ہوئے تھے۔ اس قانون کا تعلّق بچوں اور 18 سال سے کم عمر کے نو عمروں سے ہے اوریہ والدین کے بچوں کے بارے میں فرائض اور بچوں کے والدین پر حقوق کے بارے میں تفصیلات موجود ہیں۔

افادیت
------

جارجیا یونیورسٹی میں قانون کے پروفیسر جوناتھن ٹوڈرز کا خاص مضمون نوجوانوں کے حقوق کے مسائل پر ہے جن کا اس کنونشن میں احاطہ کیا گیا ہے۔ وہ کہتے ہیں’’بچوں کے حقوق کا کنونشن بچوں کے انسانی حقوق کا سب سے زیادہ جامع معاہدہ ہے ۔ اب تک جتنے ملک انسانی حقوق کے معاہدے ہیں وہ سب اس کی توثیق کر چکے ہیں۔ ان کی تعداد کسی بھی معاہدے کے مقابلے میں زیادہ ہے۔درجنوں ملکوں میں اس معاہدے کی وجہ سے قوانین میں، پالیسیوں میں اور بچوں کے بارے میں لوگوں کی رویوں میں تبدیلیاں آئی ہیں۔ نتیجہ یہ ہے کہ ان ملکوں میں اب بچوں کے ساتھ خراب سلوک میں نمایاں کمی آئی ہے ۔‘‘

حوالہ جات
---------

1. ↑  بچپن، بچوں کا قانون اور ادارہ تحفّظ اطفال | Samfunnskunnskap.no
2. ↑  بچوں کے حقوق کا عالمی معاہدہ اور امریکی موقف
محمد بن اسحق بن ابی یعقوب الندیم کی مرتبہ ضخیم کتابیات جس میں اُس تصانیف کے متعلق معلومات درج کی گئی ہیں جو بغداد میں تاتاری حملے کے وقت ضائع ہوگئیں تھیں۔ اس میں بیس ہزار کتابیں اور دو ہزار مصنفین کی کاوش شامل ہے ۔
کتابوں کے ساتھ مصنفین کے حالات زندگی بھی تحریر کیے گئے ہیں۔ یہ کتاب اسلا م کی پہلی چار صدیوں میں علوم و ثقافت کی ترقی کا جائزہ لینے کے لیے اولین اور مستند مآخذ مانی جاتی ہے۔

الفہرست اپنے موضوع پر اصل الاصول کی حیثیت رکھتی ہے۔ مناسب حجم کی اس کتاب میں عربی کی تمام اصل مؤلفات اور دیگر زبانوں سے کیے گئے تراجم کا استقصاء کرنے کی کوشش کی گئی ہے۔ ان کتابوں کے مصنفین کے مختصر حالات اور تاریخ و ولادت و وفات (اگر مصنف کو مل سکی تو) وہ بھی دی گئی ہے۔

ابواب
-----

ابن ندیم نے کتاب کو دس بڑے ابواب میں تقسیم کیا ہے۔ جن کا نام اس نے مقالات رکھا ہے۔ ہر مقالہ متعدد فصول یا فنون پر مشتمل ہے اور فنون کی کل تعداد بتیس ہے۔ مقالات کی فہرست درج ذیل ہے۔

1. اللغات والكتب المقدسہ وعلوم القرآن۔
2. اللغہ والنحو۔
3. الأخبار والأنساب۔
4. الشعر۔
5. علم الكلام۔
6. الحديث والفقہ۔
7. الفلسفات۔
8. الأسماء والخرافات۔
9. الاعتقادات۔
10. الكيمياء أو الصنعہ۔

مزید دیکھیے
-----------

* ابن ندیم

حوالہ جات
---------

1. ↑  *The Biographical Dictionary of the Society for the Diffusion of Useful Knowledge*, Volume 2, Numero 2, p. 782
وہی اصطلاح جیساکہ نمونے کے نظریے میں مستعمل ہے، جو ریاضیاتی منطق کی ایک شاخ ہے. سے مغالطہ نہ کھائیں۔
ایک **ریاضیاتی نمونہ** کسی نظام کا ریاضیاتی تصورات اور زبان استعمال کرتے ہوئے کیا جانے والا بیان ہے۔ ریاضیاتی نمونے کو تیار کرنے کے عمل کو **ریاضیاتی نمونہ سازی** (mathematical modeling) کی اصطلاح دی گئی ہے۔ ریاضیاتی نمونے قدرتی سائنسوں (جیسے کہ طبیعیات، حیاتیات، ارضیات اور موسمیات) استعمال کیے جاتے ہیں۔ اس کے علاوہ یہ انجینیرنگ شعبوں میں (جیسے کہ کمپیوٹر سائنس، مصنوعی ذہانت) میں بھی مستعمل ہے۔ معاشرتی علوم (جیسے کہ معاشیات، نفسیات، عمرانیات، سیاسیات) میں بھی یہ کثیرالاستعمال ہے۔ عملی زندگی میں ماہرین طبیعیات، انجینیر، ماہرین شماریات، آپریشن ریسرچ تجزیہ نگار اور ماہرین معاشیات استعمال کرتے ہیں۔ [*حوالہ درکار*] ایک نمونہ کسی نظام کو سمجھانے اور اس کے مختلف اجزا کے اثرات کا مطالعہ کرنے میں معاون ہے۔ اس کے علاوہ وہ رویے کے مستقبل کی پیشن گوئی میں بھی مددگار ہے۔

ریاضیاتی نمونے کے عناصر
-----------------------

ریاضیاتی نمونہ کئی شکلیں اختیار کر سکتا ہے۔ ان میں حرکیاتی نظام، شماریاتی نظام، امتیازی مساوات یا کھیل کے نظریاتی نمونے ہو سکتے ہیں۔ یہ اور دیگر نمونے مشترک اقدار رکھتے ہیں، اسی طرح کوئی بھی پیش کردہ نمونہ اپنے آپ میں کئی قسم کے پیچیدہ خاکے رکھ سکتا ہے۔ عمومًا، ریاضیاتی نمونے منطقی نظریات رکھ سکتے ہیں۔ کئی معاملے میں، سائنسی میدان کی صفت اس بات پر منحصر ہے کہ ریاضیاتی نمونے کس خوبی سے نظریات پر مبنی ہو کر قابل تکرار تجربات میں کتنے کھرے اترتے ہیں۔ نظریاتی ریاضیاتی نمونوں اور تجرباتی پیمائشوں میں عدم اتفاق اکثر کئی ترقیوں کا پیش خیمہ ہوتا ہے جیساکہ بہتر نظریات کا اپنایا جانا۔

طبیعیاتی سائنسوں میں روایتی ریاضیاتی نمونے چار عناصر پر محیط ہوتے ہیں۔ یہ اس طرح ہیں:

1. عمل پزیر مساوات
2. تعریفی مساوات
3. تشکیلی مساوات
4. رکاوٹ

حوالہ جات
---------
**ریاض خیرآبادی** مکمل نام: سید ریاض احمد (1853ء – 1934ء) متحدہ صوبہ جات (اب اتر پردیش) میں گورکھپور میں رہنے والے ایک شاعر تھے۔ ریاض خیرآبادی مہدی افادی کے ایک سینئر معاصر تھے۔ خیر آباد سیتاپور اودھ میں پیدا ہوئے۔

شاعری
-----

فارغ التحصل نہ ہونے پائے تھے کہ شاعری کا شوق ہوا اور اسیر لکھنوی کے شاگرد ہو گئے ۔اسیر کے انتقال کے بعد امیر مینائی کو کلام دکھانے لگے۔ 1872ء میں مطبع درخشاں نامی ایک مطبع خیر آباد میں قائم کیا اور ریاض الاخبار جاری کیا۔ چند روز بعد اخبار کا دفتر لکھنؤ لے گئے اور روزنامہ تار برقی نکالا۔ 1879ء میں گلکدہ ریاض جاری کیا۔ لکھنؤ کے دوران میں قیام میں نواب کلب علی خان والئی رام پور نے انھیں اپنے یہاں طلب کیا۔ لیکن تھوڑے ہی عرصہ وہاں رہ کر واپس آ گئے۔ پندرہ برس تک سپرنٹنڈنٹ پولیس گورکھ پور کے پیشکار رہے۔ 1883ء میں فتنہ اور عطر فتنہ کے نام سے دو رسالے جاری کیے۔
مہدی افادی نے 1931ء میں الہ آباد سے اپنے خط میں لکھا تھا کہ مجھے ریاض الاخبار کے بند ہونے پر افسوس ہے جس کی ادارت ریاض خیرآبادی کرتے تھے۔ افادی نے اقرار کیا تھا کہ ریاض خیرآبادی کے اس وقت بھی مداح تھے جب وہ ادب کے معنی بھی نہیں جانتے تھے۔ ان کے مطابق اردو ادیبوں کی ایک پوری نسل ریاض خیرآبادی کے ادبی کارناموں کی مرہون منت رہی ہے۔ ان کو شاعر خمریات بھی کہتے ہیں،

کلام کا منفرد پہلو
------------------

اگرچہ ریاض خیرآبادی حقیقی زندگی میں مے کشی کے مخالف تھے،  لیکن دختِ رز، میکدہ، میخانہ، ساقی، سبو خم و ساغر، میکش، رندی یہ سارے تلازمے ریاض کی شاعری میں اس طرح سما گئے ہیں کہ ان کا کلام مستی و سرشاری کی ایک بولتی، جھومتی اور گنگناتی زندہ تصویر بن کر سامنے آتا ہے اور سننے و پڑھنے والوں کے ذہنوں پر کیف آگیں نشہ بن کر چھا جاتا ہے۔

وفات
----

آخر عمر میں خانہ نشین ہو گئے۔ راجا صاحب محمود آباد نے 1907ء میں وظیفہ مقرر کر دیا تھا۔ خیر آباد میں 28 جولائی 1934ء کو بعمر 82 سال وفات پائی اور اپنے آبائی قبرستان میں دفن ہوئے۔ لسان الملک کے خطاب سے یاد کیے جاتے ہیں۔ اشعار میں خمریات کے مضامین کثرت اور نہایت خوبی سے باندھے ہیں۔ جام و مینا کی ایسی تصویر کھینچتے ہیں کہ شراب پینے والوں کی نگاہیں وہاں تک نہ پہنچی ہوں گی۔ مگر لطف یہ ہے کہ زندگی بھر شراب کو کبھی ہاتھ نہیں لگایا۔ انھیں خیام ہند بھی کہا جاتا ہے۔ دیوان ’’ریاض رضواں‘‘ کے نام سے طبع ہوا۔ چند انگریزی ناولوں کے ترجمے بھی کیے ہیں۔

حوالہ جات
---------

1. ↑
2. ↑
**دی واسپ ویمن**  (انگریزی: The Wasp Woman)
(جسے **فاربڈن بیوٹی** بھی کہا جاتا ہے)
1995ء کی ایک ٹیلی ویژن باڈی ہارر فلم ہے جس کی ہدایتکاری جم وینورسکی نے کی تھی اور اس میں جینیفر روبن اور ڈوگ ورٹ نے اداکاری کی تھی۔  یہ اسی نام کی 1959ء کی فلم کا ریمیک ہے، جسے راجر کورمین نے پروڈیوس اور ڈائریکٹ کیا تھا۔ یہ فلم پہلی بار 1995ء میں شو ٹائم نیٹ ورک پر نشر ہوئی۔ 

کنکورڈ پکچرز کی طرف سے تیار اور تقسیم کی گئی یہ فلم راجر کورمین کی پروڈکشن تھی۔ یہ انتھولوجی فلم سیریز راجر کورمین پریزینٹ کی آٹھویں قسط تھی۔

کہانی
-----

جینس سٹارلن ایک ماڈل ہے جس نے اپنی کاسمیٹکس کمپنی بنائی ہے۔ اس نے ہمیشہ اپنی کمپنی کے اشتہارات کے لیے ماڈلنگ کی ہے، لیکن اب جب کہ وہ چالیس کی عمر میں ہیں، سرمایہ کار انھیں مشورہ دے رہے ہیں کہ وہ کسی کم عمر ماڈل کے حق میں قدم چھوڑ دیں۔ مایوسی کے عالم میں، وہ ایک سائنس دان سے مشورہ کرتی ہے جو ایک نئے یوتھ سیرم پر کام کر رہی ہے جس کی بنیاد تتیڑی کے ہارمونز پر ہے۔ کسی بھی ممکنہ علاج کے لیے بے تاب، جینس انسانی ٹیسٹ کا پہلا موضوع بننے پر راضی ہے۔ ابتدائی طور پر، نتائج معجزانہ لگتے ہیں - وہ 25 سالہ لگتی ہے۔ جیسا کہ وقت گزرتا ہے، تاہم، منشیات کے خوفناک ضمنی اثرات بالکل واضح ہو جاتے ہیں۔

پروڈکشن
-------

فلم کی شوٹنگ کا 20 دن کا شیڈول تھا۔ وینورسکی نے انکشاف کیا: "بہت سارے خاص اثرات اور چیزیں ہیں جو وہ چھ دنوں میں نہیں کر سکے۔ ہمارے پاس 12 فٹ لمبا ایک بڑا تتییا ہے جس کے پروں کے ساتھ اڑتے ہیں۔ یہ حقیقت میں چھاتیوں کے ساتھ ایک تتییا ہے۔ یہ دیکھنا کافی حیران کن چیز ہے۔ "

مزید دیکھیے
-----------

* ماریا فورڈ

حوالہ جات
---------

1. ↑  *Amazon.com: Wasp Woman [VHS]: Jennifer Rubin, Doug Wert, Daniel J. Travanti, Melissa Brasselle, Maria Ford, John Henry Richardson, Gerrit Graham, Richard Gabai, Johnny Williams, Lenny Juliano, Kimberley Roberts, Fred Olen Ray, Jim Wynorski, Lance H. Robbins, Marta M. Mobley, Mike Elliott, Daniella Purcell, Guy Prevost, Kinta Zertuche, Leo Gordon: Movies & TV*. ASIN 6304234686.  صيانة CS1: ASIN يستخدم ISBN (link)
2. ↑  "LaserDisc Database – Wasp Woman [ID3590NH]". *LaserDisc Database.com*. LaserDisc Database. اخذ شدہ بتاریخ 15 نومبر 2017.  تحقق من التاريخ في: `|access-date=` (معاونت)
3. ↑  "Wasp Woman (1995) – Jim Wynorski". *Allmovie.com*. AllMovie. اخذ شدہ بتاریخ 15 نومبر 2017.  تحقق من التاريخ في: `|access-date=` (معاونت)
4. ↑  King, S. (Jul 9, 1995). "THREE DIRECTORS FROM THE CORMAN RANKS". *Los Angeles Times*. پرو کویسٹ 293189960.
5. ↑  "Interview with Jim Wynorski". *Justi Bozung*. 1 دسمبر 2014. 22 اکتوبر 2018 میں اصل سے آرکائیو شدہ. اخذ شدہ بتاریخ 04 اپریل 2023.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے؛ جس کے انگریزی میں نو ایڈیشن شائع ہو چکے ہیں اور یہ دوامیٹریامیڈیکا میں (23) نمبر پر ہے۔

alt textalt text

ایلیم سیٹائی وم
---------------

انتڑیوں کی بلغمی جھلیوں پر اس دوا کا براہ راست اثر ہوتا ہے۔ چناچنہ ان کی حرکت دود یہ بڑھ جاتی ہے۔ بڑی آنت کی سوزش، یہ دوا رگوں کو پھیلا دیتی ہے، مدر ٹنکچر کی 02 سے 04 بوند کی ایک خوراک پینے کے بعد 03 سے 54 منٹ کے اندر اندر د وریدوں کا تناو�¿ گھٹ جاتا ہے یہ دوا لحیم و شحیم اشخاص کے لیے مفید ہے جو اکثر بدہضمی اور نزلے زکام میں مبتال رہتے ہیں۔ آرام کی زنگی بسر کرنے والے، ان لوگوں کے لیے بھی مفید ہے جو خوب کھاتے ہیں۔ 
خا ص کر گوشت اور اس کے مقابلے میں پانی کم پیتے ہیں۔ کولہوں اور ان کے پٹھوں میں درد ہوتا ہے۔ پھیپھڑوں کی ٹی بی:۔ یہ دوا کھانسی اور اخراج کف کو کم کرتی ہے، بخارا تار دیتی ہے وزن بڑھا دیتی ہے اور نیند کو باقاعدہ بناتی ہے، خون تھوکنا۔ 

### سر:۔

بھاری کپنٹیوں میں تپکن، نزلہ زکام کے باعث ہونے والا بہرہ پن 

### منہ:۔

کھاناکھانے کے بعد اور رات کو منہ میں میٹھی رال بکثرت آئے، زبان اور گلے میں یہ محسوس ہو جیسے وہاں بال رکھا ہے۔ 

### معدہ:۔

بے حد بھوک، جلن دار ڈکار، کھان پینے میں ذرا سی تبدیلی یا بے پروائی تکلیف دہ بن جاتی ہے۔ قبض، اس کے ساتھ انتڑیوں میں ہلکا ہلکادرد، زبان کی رنگت زرد اور اس پر سرخ دانے۔ 

### آلات تنفس:۔

سانس کی نالی میں متواتر گھڑ گھڑاہٹ ہوتی رہتی ہے صبح بستر راحت سے اٹھتے ہی کھانسی آتی ہے اس میں ایس لیسدار کف آتا ہے جس کو کھانس کر تھوکنا مشکل ہوتا ہے۔ ٹھنڈی ہوا برداشت نہیں ہوتی۔ سانس کی نالی پھیل جاتی ہے، کھانسی میں بدبو دار کف آتا ہے۔ چھاتی میں درد ہوتا ہے جیسے کوئی نوک دار چیز گڑ رہی ہے۔ زنانہ:۔ پستانوں کی سوجن میں درد، چھاتی پر فرج میں اور اندام نہانی میں دانے نکلیں، بالخصوص ایام حیض میں۔ 

### تعلقات:۔

ڈاکٹر ٹیسٹ کی رائے ہے کہ ایلیم سٹیا ئیو کا تعلق برائیوں نیا کے زمرہ سے ہے جس میں لائیکوپوڈیم، نکس، کالو سنتھس، ڈیجی تیلس اور اگنیشیا وغیرہ شامل ہیں۔ اس دوا کا گوشت کوروں پر زبردست اثر ہے، جب کہ سبزی کھانے والوں پر نہایت کم۔ مقبلہ کریں :ََ کیپسیکم، آرسینکم، سنیگا، کالی نٹریکم، مدد گار، آرسنیکم 

### دافع اثر:۔

لائیکو پوڈیم۔ 

### مقدار خوراک:۔

تیسری سے چھٹی طاقت۔ ٹی بی کے زخموں کو خشک کرنے کے لیے چار سے چھ گرام مقدار کو کئی خوراکوں میں تقسیم کر دینا چاہیے ۔

**حوالہ:**

بورک میٹریا میڈیکا
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈیشن شائع ہو چکے ہیں اور یہ دوامیٹریامیڈ یکامیں (20) نمبر پر ہے،

alt textalt text

الٹری فارس نوسا
---------------

یہ دوا مستورات میں خون کی کمی لاتی ہے اور اعضا ءکو سست بناتی ہے ہر وقت تکان اور کمزوری کا احساس ہو، مریضہ کی بچہ دانی کا اپنی جگہ سے ٹل جانے، کانچ نکلنے یا لکوریا وغیرہ کی تکالیف ستاتی رہتی ہیں، خون کی زبردست کمی، یہ دوا ان نوجوانوں لڑکیوں کے لیے بالخصوص مفید ہے، جن کو سبز یرقان کی تکلیف ہو، حاملہ عورتوں کے لیے مفید ہے۔ 

### ذھن:۔

کمزور کیسوئی نہ ہو کسی چیز پر توجہ نہ دے سکے غشی جیسی حالت اس کے ساتھ سر چکرائے۔ 

### منہ

جھاگ دار رال کی کثرت۔ 

### معدہ:۔

کھانے سے بے رغبتی، چند لقمے کھالینے سے ہی نا قابل برداشت تکلیف ہوئی ہے غشی جیسی کمزوری کے دورے پڑیں۔ اس کے ساتھ چکر آئے، ایام حمل کی قے، عصبی بدہضمی، ریحی قولنج۔ 

### معاءمستقیم:۔

پاخانے سے پُر، بے عمل، لمبے لمبے سخت سدے جو نہایت مشکل اور شدید درد سے خارج ہوں۔ 

### زنانہ

حیض وقت سے پہلے اور بکثرت آئے اس کے ساتھ درد زہ جیسا درد ( کیموملا بیلاڈونا، کالی کا رب پلاٹینم) حیض بالکل نہ ہو، دیر سے اور مقدار میں کم ہو ( سنے شیو ) بچہ دانی بھاری معلوم ہو، اپنی جگہ سے ٹل جائے۔ اس کے ساتھ دائیں کنج ران میں درد، لکوریا جو کمزوری اور خون کی کمی سے آئے۔ حمل گرنے کا رحجان، دوران حمل پٹھوں کا درد۔ 

### تعلقات :۔

مقابلہ کریں، ہیلونیس، ہائیڈراسٹس، ٹینا سیٹ۔ چائنا

### طاقت

۔ ٹنکچر سے 3 طاقت تک ۔

**حوالہ:**

بورک میٹریا میڈیکا